།མཐུ་སྟོབས་ཕྲིན་ལས་རྫུ་འཕྲུལ་གཅིག་བསྡུས་
པ། །གསོལ་བཏབ་ཙམ་གྱིས་འདི་ཕྱིའི་འཇིགས་ལས་སྐྱོབ། །མ་བསྒྲུབ་པར་ཡང་
ཐུགས་རྗེའི་བྱིན་གྱིས་བརླབས། །ཚུལ་བཞིན་བསྒྲུབ་ན་དངོས་གྲུབ་མ་ལུས་སྟེར། །
ལོ་ཟླ་ཙམ་གྱིས་མཆོག་ཐུན་བདེ་བླག་འཇོ། །སྣ་ཚོགས་ཕྲིན་ལས་ཁྱད་དུ་འཕགས་
པ་ཡང༌། །ཡིད་བཞིན་ནོར་བུས་འདོད་དགུ་འབད་མེད་སྩལ། །ཤེས་རབ་བློ་
འཕེལ་ཚེ་བསོད་བློ་གྲོས་སྐྱེད། །དབང་གི་རྒྱལ་པོས་ཁམས་གསུམ་སྲིད་གསུམ་
སྡུད། །ཚེ་བདག་ལྗང་གུས་བདུད་བཞི་ལོག་འདྲེན་བཅོམ། །ནག་པོ་ཆེན་པོས་རེ་
བ་མཐའ་དག་སྐོང༌། །གདུལ་བྱའི་དབང་གིས་རབ་འབར་འཇིགས་པའི་གཟུགས། །
དཔལ་ལྡན་ཕྱག་དྲུག་པ་ལ་ཕྱག་འཚལ་བསྟོད། །གསོལ་བ་འདེབས་སོ་བྱིན་གྱིས་
184

བླ་མཆོད་དང་གསོལ་འདེབས་སོགས་ཀྱི་སྐོར།
།མདོར་ན་
བརླབ་ཏུ་གསོལ། །བདག་སོགས་ ཉོན་མོངས་ བརྒྱ་ ཡིས་གཡེངས་པ་རྣམས། །
འདི་ཕྱིའི་བར་དོའི་འཇིགས་ལས་བསྐྱབ་ཏུ་གསོལ། །རྡོ་རྗེའི་ནང་དམེ་ལ་སོགས་
བྱད་མ་ཡི། །བསམ་སྦྱོར་ངན་པའི་རྦོད་གཏོང་ཕུར་ཁ་ཟློག །ལྷ་འདྲེ་མི་གསུམ་
མི་ནོར་ཟས་གསུམ་ཀུན། །ལྕགས་ཕྱེས་ཁབ་ལེན་རྡོ་བཞིན་དབང་དུ་སྡུས། །རྡོ་རྗེའི་
སྣང་བརྙན་དད་པའི་མིག་སྔར་སྟོན། །མཆོག་ཐུན་དངོས་གྲུབ་བདེ་བླག་ཉིད་
དུ་སྩོལ། །ལོ་ཟླ་ཙམ་གྱིས་སངས་རྒྱས་ས་ལ་སྐྱོལ། །བྱིན་རླབས་འདོད་དགུའི་
དབྱིག་གི་ཆར་ཕབ་ནས། །རེ་བའི་ཤིང་རྟ་ཕྱུར་བུར་བཀང་དུ་གསོལ།
བདག་གི་སྐྱེ་དང་ཚེ་རབས་སུ། །བློ་གཏད་ལིང་བསྐྱུར་བྱས་བའི་རྩ་བ་གསུམ། །
དགོས་པའི་དུས་སུ་ཐུགས་རྗེའི་ཤུགས་བསྐྱེད་ལ། །བྱང་ཆུབ་སྒྲུབ་པའི་བར་ཆད་
ཞི་བ་དང༌། །ཆོས་མཐུན་དཔལ་འབྱོར་དབྱར་གྱི་མཚོ་ལྟར་རྒྱས། །སྟན་ཐོག་འདི་
རུ་ཟུང་འཇུག་སྐུ་ཐོབ་ནས། །དོན་གཉིས་ལྷུན་གྱིས་འགྲུབ་པར་བྱིན་གྱིས་རློབས། །
ཞེས་པའང་རང་ལོ་སོ་བཞི་པ་ཆོ་འཕྲུལ་ཟླ་བའི་དཀར་ཕྱོགས་སུ་དོ་གལ་ཆེ་བའི་དབང་གིས་སྤོང་བ་པ་བློ་གྲོས་
མཐའ་ཡས་ཀྱིས་དབེན་ཁྲོད་ཀུན་བཟང་བདེ་ཆེན་གླིང་དུ་གསོལ་བ་བཏབ་པ་སིདྡྷི་རསྟུ།
༈ རབ་ བརྟན་ རྡོ་ རྗེའི་ རང་ བཞིན་གསང་བ་གསུམ། །དྲན་པ་ཙམ་གྱིས་ འཆི་
བདག་དཔུང་འཇོམས་ཤིང༌། །ཚེ་དང་ཡེ་ཤེས་སྩོལ་མཛད་བཅོམ་ལྡན་འདས། །
མགོན་པོ་ཚེ་དཔག་མེད་ལ་གསོལ་བ་འདེབས། །བར་ཆད་ཀུན་སོལ་ཚེ་དབང་
དངོས་གྲུབ་སྩོལ། །གཞོན་ནུ་བུམ་པ་སྐུར་བཞུགས་དགའ་རབ་ཞབས། །རྡོ་རྗེའི་
སྐུ་བརྙེས་མཁས་པ་ཤྲཱི་སིཾ་ཧ། །སྐྱེ་འཆི་གཉིས་སྤངས་འཆི་མེད་པདྨ་འབྱུང༌། །
རྒྱལ་ཡུམ་འཚོ་རྒྱལ་ཞབས་ལ་གསོལ་བ་འདེབས། །བར་ཆད་ཀུན་སོལ་ཚེ་དབང་
དངོས་གྲུབ་སྩོལ། །འཕོ་ཆེན་འོད་སྐུར་རྟག་བཞུགས་བི་མ་ལ། །བདེ་ཆེན་ཡང་
དག་གྲུབ་པ་ཧཱུྃ་ཀ་ར། །ཟག་མེད་འཇའ་ཚོན་ལུས་ཅན་ནམ་མཁའི་སྙིང༌། །རྗེ་
་་་་་
185

ཀོང་སྤྲུལ་ཡོན་ཏན་རྒྱ་མཚོས་མཛད།
འབངས་རིག་འཛིན་རྒྱ་མཚོར་གསོལ་བ་འདེབས། །བར་ཆད་ཀུན་སོལ་ཚེ་དབང་
དངོས་གྲུབ་སྩོལ། །འགྲོ་འདུལ་པདྨའི་རྒྱལ་ཚབ་རཏྣ་གླིང༌། །ཚེ་དབང་རིག་པ་
འཛིན་གྲགས་རྒྱལ་བའི་སྲས། །ཕྲིན་ལས་ནམ་མཁའི་མཐར་སོན་ཨ་རཱབ། །ཚེ་་
མཆོག་གྲུབ་པའི་ཚོགས་ལ་གསོལ་བ་འདེབས། །བར་ཆད་ཀུན་སོལ་ཚེ་དབང་
དངོས་གྲུབ་སོལ། །ཚེ་དཔག་མེད་དངོས་པདྨ་ཉིན་མོར་བྱེད། །འགྲོ་འདུལ་གར་
མཁན་བསྟན་འཛིན་ཕྲིན་ལས་ཞབས། །སྨིན་གྲོལ་བཅུད་སྩོལ་འདྲེན་མཆོག་རྣམ་
གསུམ་སོགས། །རྩ་བརྒྱུད་བླ་མའི་ཚོགས་ལ་གསོལ་བ་འདེབས། །བར་ཆད་ཀུན་
སོལ་ཚེ་དབང་དངོས་གྲུབ་སྩོལ། །བཅོམ་ལྡན་ཚེ་དཔག་མེད་མགོན་ཡབ་དང་
ཡུམ། །ལྷ་མོ་བཞི་དང་ཚེ་འགུགས་མགྱོགས་མ་བཞི། །སྒོ་སྲུང་མ་བཞི་རིགས་ཀྱི་
ལྷ་མོ་ལྔ། །འཆི་མེད་དཀྱིལ་འཁོར་ལྷ་ལ་གསོལ་བ་འདེབས། །བར་ཆད་ཀུན་སོལ་
ཚེ་དབང་དངོས་གྲུབ་སྩོལ། །ཡི་དམ་ལྷ་ཚོགས་དཔའ་བོ་རྣལ་འབྱོར་མ། །འཆི་
མེད་གྲུབ་པའི་ལྷ་དང་དྲང་སྲོང་ཚོགས། །བཀའ་གཏེར་སྐྱོང་མཛད་རྒྱུད་གསུམ་
དམ་ཅན་སོགས། །རྩ་གསུམ་རབ་འབྱམས་རྒྱ་མཚོར་གསོལ་བ་འདེབས། །བར་
ཆད་ཀུན་སོལ་ཚེ་དབང་དངོས་གྲུབ་སྩོལ། །བླ་མ་རྒྱལ་བ་སྲས་བཅས་ཐུགས་རྗེ་
ཅན། །གསོལ་འདེབས་བུ་ལ་ཡེ་ཤེས་སྤྱན་གྱིས་གཟིགས། །སྐྱབས་མཆོག་རྣམས་
ཀྱིས་གཏན་ནས་མི་བསླུ་བས། །འདོད་པའི་འབྲས་བུ་ད་ལྟ་ཉིད་དུ་སྩོལ། །ནད་
གདོན་བགེགས་དང་གློ་བུར་ཡེ་འདྲོགས་སོགས། །དུས་དང་དུས་མིན་འཆི་བ་
བཟློག་ཏུ་གསོལ། །སྲོག་བཅད་རྟེན་གསུམ་བཤིགས་སོགས་ཚེ་ཐུང་བའི། །ལས་
སྒྲིབ་མཐའ་དག་རྩད་ནས་སྦྱང་དུ་གསོལ། །བསོད་ནམས་དབང་ཐང་དགེ་བའི་
ལས་འཕྲོ་སོགས། །རིང་འཚོའི་མཐུན་རྐྱེན་གོང་དུ་སྤེལ་དུ་གསོལ། །བླ་ཚེ་སྲོག་
186

བླ་མཆོད་དང་གསོལ་འདེབས་སོགས་ཀྱི་སྐོར།
དབུགས་ཉམས་འཐོར་རྐུས་དང་འཕྲོག །བཀུག་བསྟིམས་རང་མལ་གནས་པར་
མཛད་དུ་གསོལ། །རྣམ་པར་རྟོག་པའི་འཕོ་བ་ཇི་སྙེད་པ། །འཕོ་མེད་བདེ་བར་
བྱིན་གྱིས་བརླབ་དུ་གསོལ། །མི་ཤིགས་རྡོ་རྗེ་མི་འགྱུར་གཡུང་དྲུང་དང༌། །མི་ནུབ་
རྒྱལ་མཚན་ཚེ་བརྟན་མཛད་དུ་གསོལ། །ལོ་བརྒྱ་འཚོ་ཞིང་སྟོན་བརྒྱ་མཐོང་བ་
དང༌། །བར་ཆད་ཀུན་ཞིའི་དངོས་གྲུབ་སྩལ་དུ་གསོལ། །ལུས་རྟེན་འདི་ལ་ཚེ་
དབང་རིག་པ་འཛིན། །གེགས་མེད་མྱུར་ཏུ་འགྲུབ་པར་མཛད་དུ་གསོལ། །སྒོ་
གསུམ་མི་ཕྱེད་རྡོ་རྗེ་གསུམ་དུ་གྲུབ། །དོན་གཉིས་མཐའ་རུ་ཕྱིན་པའི་དངོས་གྲུབ་
སྩོལ། །ཅེས་པའང་རྒྱལ་ཟླའི་དཀར་ཕྱོགས་ཀྱི་གྲལ་ཚེས་དགེ་བར་བདེ་བའི་རྡོ་རྗེས་དཔལ་སྤུངས་ཡང་དབེན་
ཀུན་བདེ་གླིང་དུ་གསོལ་བ་བཏབ་པ་ཡ་ཐཱ་སིདྡྷི་རསྟུ། །དགེ་ལེགས་འཕེལ།
༈ རྟག་བརྟན་རྡོ་རྗེའི་ཚེ་དབང་མཆོག་གྲུབ་ཅིང༌། །འཕོ་འགྱུར་མེད་པའི་ཡེ་ཤེས་
གདེང་ཆེན་ཐོབ། །སངས་རྒྱས་ཀུན་འདུས་པདྨ་དབང་ཆེན་ལ། །གསོལ་བ་འདེབས་
སོ་ཕྱི་ནང་བར་ཆད་ཞི། །ཚེ་དབང་ཡེ་ཤེས་དོན་གཉིས་མཐར་ཕྱིན་མཛོད། །ཡེ་
ཤེས་ཐུགས་རྗེ་བསམ་གྱིས་མི་ཁྱབ་ཅིང༌། །སྐུ་ཚེ་འོད་སྣང་ཕྲིན་ལས་མཐའ་ཡས་
པ། །འཆི་བདག་འཇིགས་བཅོམ་གསུང་གི་རྡོ་རྗེ་ལ། །གསོལ༴ ཚེ༴ རིག་སྔགས་
སྐུར་སྟོན་དངོས་གྲུབ་མྱུར་སྩོལ་མ། །ཟླ་བའི་མདངས་ལྡན་དུས་ཀྱི་མུན་པ་འཇོམས།
ངན་འགྲོ་ཡོངས་སྦྱོང་རྣམ་པར་རྒྱལ་མ་ལ། །གསོལ༴ ཚེ༴ དྲན་པ་ཙམ་གྱིས་
བདུད་བཞིའི་འཇིགས་པ་འཇོམས། །གུས་པས་བསྟེན་ན་འཆི་མེད་ཚེ་དབང་སྩོལ།
རྒྱལ་ཀུན་སྐྱེད་ཡུམ་ཡིད་བཞིན་འཁོར་ལོ་ལ། །གསོལ༴ ཚེ༴ སྐྱེ་འཆི་མི་མངའ་
རྡོ་རྗེའི་སྐུར་བཞུགས་ནས། །འཁོར་བ་མ་སྟོང་བར་དུ་འགྲོ་དོན་མཛད། །ཡིད་
བཞིན་ནོར་བུ་གུ་རུ་པདྨ་ལ། །གསོལ༴ ཚེ༴ ཟག་པ་རབ་ཟད་འབྱུང་བའི་དྭངས་
མའི་སྐུ། །ནམ་མཁའ་ཇི་སྲིད་རྟག་ཁྱབ་ཕྲིན་ལས་ཅན། །པཎ་ཆེན་ལྔ་བརྒྱའི་གཙུག་
།
།
187

ཀོང་སྤྲུལ་ཡོན་ཏན་རྒྱ་མཚོས་མཛད།
པ་
རྒྱན་རིན་པོ་ཆེར། །གསོལ༴ ཚེ༴ དབྱིངས་ཕྱུག་དྭངས་མའི་བཅུད་ཀྱིས་ རྒྱས་ པའི་
སྐུ། །བགྲེས་རྒུད་མི་མངའ་བཅུ་དྲུག་ན་ཚོད་ཅན། །མཆོག་དངོས་གྲུབ་པ་ལྷ་ཡི་
ལྕམ་གཅིག་མར། །གསོལ༴ ཚེ༴ ཟག་མེད་རྡོ་རྗེ་བདེ་བའི་ལང་ཚོ་འབར།
མཆོག་དང་ཐུན་མོང་དངོས་གྲུབ་སྦྱིན་པའི་མ། །མཐིང་འོད་འབར་མ་མཁའ་འགྲོའི་
ཚོགས་ཀྱི་རྗེར། །གསོལ༴ ཚེ༴ དུས་བཞི་མཉམ་ཉིད་ཆོས་སྐུ་འགྱུར་མེད་སྲོག །
ཀུན་ནས་བཟླུམས་པའི་ཐིག་ལེ་ཆེན་པོའི་སྐུ། །འཆི་མེད་གཡུང་དྲུང་རྣམ་སྣང་ལོ་
ཙཱ་བར། །གསོལ༴ ཚེ༴ ནམ་མཁའི་ལུས་ཅན་བཤེས་གཉེན་རྣལ་འབྱོར་པ། །ཚེ་
ལ་མངའ་བརྙེས་གྲུབ་ཆེན་བརྩོན་འགྲུས་མཚན། །རིན་ཆེན་དཔལ་བཟང་ཚེ་
དབང་གྲགས་པ་ལ། །གསོལ༴ ཚེ༴ གཟུང་འཛིན་རྒྱུ་བ་དབུ་མཪ་བསྟིམས་
ལས། །ཡོངས་གྲུབ་རྡོ་རྗེས་དུས་ཀྱི་རྒོལ་བ་བཅོམ། །ཚེ་དབང་རིག་འཛིན་རྩ་
བརྒྱུད་བླ་མ་ལ། །གསོལ༴ ཚེ༴ ཚེ་དཔག་མེད་མགོན་རིགས་ལྔ་ཡབ་དང་ཡུམ། །
ལྷ་མོ་བཞི་དང་མགྱོགས་མ་སྒོ་མ་བཞི། །དཀྱིལ་འཁོར་ལྷ་ཚོགས་བཀའ་སྡོད་
བཅས་པ་ལ། །གསོལ་བ༴ ཚེ་དབང་༴ རྩ་བརྒྱུད་རིག་འཛིན་དཔལ་ལྡན་བླ་མ་
དང༌། །རྒྱལ་བ་སྲས་བཅས་འཆི་མེད་ཚེ་ཡི་ལྷ། །ཐུགས་དམ་ཞལ་བཞེས་བཏང་
སྙོམས་མི་སྲིད་པས། །གསོལ་འདེབས་བུ་ལ་བརྩེ་བས་རྗེས་དགོངས་ལ། །ཚེ་དབང་
མཆོག་གི་དངོས་གྲུབ་སྩལ་དུ་གསོལ། །སྐྱེ་འཆི་མེད་པ་ལྟ་བའི་གདིང་ཐོབ་ཅིང༌། །
འཕོ་འགྱུར་མི་མངའ་རྡོ་རྗེའི་སྐུ་བརྙེས་ནས། །ཕྲིན་ལས་རྟག་ཅིང་ཁྱབ་པ་དེ་སྲིད་
དུ། །རྒྱུ་འབྲས་ནད་དང་འཆི་བདག་མུན་པ་ཀུན། །ཡེ་ཤེས་ཐུགས་རྗེའི་ཉི་མས་
བསལ་དུ་གསོལ། །དུས་དང་དུས་མིན་འཆི་སོགས་བར་ཆད་ཞི། །ལོ་བརྒྱ་འཚོ་
ཞིང་སྡེ་བཞིའི་དཔལ་འབྱོར་རྒྱས། །སྟོན་བརྒྱ་མཐོང་ཞིང་དོན་གཉིས་མཐའ་རུ་
188

བླ་མཆོད་དང་གསོལ་འདེབས་སོགས་ཀྱི་སྐོར།
ཕྱིན། །བསྟན་པ་གསལ་ཞིང་བསྟན་འཛིན་ས་ཀུན་ཁྱབ། །བསམ་དོན་ལྷུན་གྱིས་
འགྲུབ་ པར་ བྱིན་ གྱིས་ རློབས། །ཞེས་པའང་གསང་འདུས་ནང་སྒྲུབ་ཀྱི་སྐབས་སུ་གུ་ཎས་མུ་དྲས་བྲིས་
ཏེ་གསོལ་བ་བཏབ་པ་སིདྡྷི་རསྟུ། ༈ ཁྱབ་བདག་ ཀུན་ བཟང་ དཔལ་ ལྡན་ རྡོ་ རྗེ་ སེམས། །
དགའ་རབ་རྡོ་རྗེ་འཇམ་དཔལ་བཤེས་གཉེན་རྩལ། །ཤྲཱི་སིཾ་ཧ་མཁས་པ་ཡེ་ཤེས་
མདོ། །རྒྱལ་ཀུན་སྤྱི་གཟུགས་པད་འབྱུང་བི་མ་ལ། །བཻ་རོ་མཚོ་རྒྱལ་གཡུ་སྒྲ་སྙིང་
པོ་སོགས། །དགོངས་བརྡ་སྙན་བརྒྱུད་རྣམས་ལ་གསོལ་བ་འདེབས། །ཏིང་འཛིན་
བཟང་པོ་ལྕེ་བཙུན་སེང་གེ་དབང༌། །མི་ཕམ་ཨ་རོ་ཟུར་པ་མེས་དབོན་དང༌། །
དམ་གཙང་བྱམས་གསུམ་ཀུན་མཁྱེན་རང་བྱུང་ཞབས། །ཀློང་ཆེན་རབ་འབྱམས་
།སྡེ་
པདྨ་ལེགས་གྲུབ་རྩལ། །ལྷ་བཙུན་ཆེན་པོ་འཇིགས་མེད་གླིང་པ་སོགས།
གསུམ་མངའ་བདག་རྣམས་ལ་གསོལ༴ ཆོས་ཀྱི་དབང་ཕྱུག་རྒོད་ལྡེམ་ལས་འབྲེལ་
རྩལ། །སངས་རྒྱས་རྡོ་རྗེ་རཏྣ་པདྨ༌གླིང༌། །ཀརྨ་ཀུན༌སྐྱོང༌གླིང༌དང༌འཇའ་ཚོན་
སྙིང༌། །བདུད་འདུལ་ཀློང་གསལ་སྙིང་པོ་གཏེར་བདག་གླིང༌། །སྟག་ཤམ་རྡོ་རྗེ་
ཆོས་རྗེ་གླིང་པ་སོགས། །རྫོགས་ཆེན་གཏེར་འབྱེད་རྣམས་ལ༴ བཀའ་བབས་བདུན་
ལྡན་འཇམ་དབྱངས་མཁྱེན་བརྩེའི་དབང༌། །མཛོད་ལྔའི་སྒོ་འབྱེད་བློ་གྲོས་མཐའ་
ས་སྡེ། །ཆོས་སྐུའི་རང་ཞལ་སྟོན་མཛད་བཀའ་དྲིན་ཅན། །རྩ་བའི་བླ་མ་གཉིས་
ལ་གསོལ༴ གསོལ་བ་འདེབས་སོ་རྫོགས་ཆེན་བརྒྱུད་པ་རྣམས། །བྱིན་གྱིས་
རློབས་ཤིག་རྟོགས་གྲོལ་དུས་མཉམ་མཛོད། །འཁོར་འདས་སེམས་ཉིད་རང་བྱུང་
ཡེ་ཤེས་སུ། །རྫོགས་པས་བསལ་བཞག་མེད་པའི་ངང་སྒོམ་གྱིས། །སྟོང་གསལ་
རང་རིག་དབྱེར་མེད་ཆོས་སྐུར་གྲོལ། །སེམས་སྡེའི་དགོངས་ཉམས་མཐར་ཕྱིན་
བྱིན་གྱིས་རློབས། །ཆོས་ཀུན་ཆོས་ཉིད་བཟང་མོའི་ཀློང་རྫོགས་པས། །བྱ་བྲལ་
189

ཀོང་སྤྲུལ་ཡོན་ཏན་རྒྱ་མཚོས་མཛད།
།ཅོག་
གསལ་སྟོང་བདེ་བ་དབྱེར་མེད་ཀྱི། །གནད་བཞིས་ཚུལ་བཞི་ལམ་བསླབས་ཟག་
པ་ཟད། །ཀློང་སྡེའི་རྟོགས་པ་མངོན་གྱུར་བྱིན་གྱིས་རློབས། །སྤང་བླང་བྱར་མེད་
ཡིན་ལུགས་གནད་ཐོག་ཕེབ། །སེམས་ཀྱི་དྲི་བྲལ་རིག་སྟོང་རྗེན་པར་བུད།
བཞག་ཆེན་པོའི་དབྱིངས་སུ་ལ་ཟླ་བའི། །མན་ངག་གྲོལ་ས་ཟིན་པར་བྱིན༴ རང་
ཐོག་ངོ་འཕྲོད་གཅིག་ཐོག་ཐག་ཆོད་དེ། །གྲོལ་ཐོག་གདིང་འཆོས་རང་སྣང་རིས་
མེད་ཀྱི། །དགོངས་པའི་རྩལ་རྫོགས་ཀ་དག་ཟད་སར་འཁྱོལ། །ཁྲེགས་ཆོད་གྲུབ་
མཐར་སྙོགས་པར་བྱིན༴ འོད་གསལ་མངོན་མཐོང་ཉམས་སྣང་གོང་དུ་འཕེལ། །
རིག་པ་སྐུར་སྨིན་འཁྲུལ་སྣང་གཞི་ཐོག་ཟད། །གཞོན་ནུ་བུམ་པར་བྱང་ཆུབ་འཕོ་
ཆེན་སྐུས། །གཞན་དོན་ལྷུན་གྲུབ་འབྱུང་བར༴ སྐུ་གསུམ་རང་རིག་ཡིན་ལུགས་
གསལ་འདེབས་ཀྱིས། །སྣང་རིག་སྟོང་གསུམ་ཐིག་ལེ་གཅིག་ཏུ་རྫོགས། །ཐོག་
མའི་མགོན་པོ་ཉིད་དང་དབྱེར་མེད་པའི། །གོ་འཕང་ཚེ་འདིར་འགྲུབ་པར་བྱིན་གྱིས་
རློབས། །ཅེས་པའང༌། ཀུན་སྤོང་རྡོ་རྗེ་རྩེ་མོའི་རྣལ་འབྱོར་ལ་གཞོལ་བ་འཇམ་དབྱངས་དགེ་ལེགས་ཐུགས་
བཞེད་ལྟར་རྩིས་མེད་ཀྱི་རྣལ་འབྱོར་པ་པདྨ་གར་དབང་རྩལ་གྱིས་རྫོང་ཤོད་བདེ་གཤེགས་འདུས་པའི་གནས་ཀྱི་
སྙིང་པོ་འོད་